શીતલે જણાવ્યું કે, ‘હું આગામી મહિને આવી રહેલા ઈન્ટરનેશનલ વુમેન્સ ડે પર કંઈક અલગ કરવા માગતી હતી. એટલે મેં મારા સ્કાઈ ડાઈવિંગ માટે નૌવારી સાડી પહેરવાનો નિર્ણય લીધો.’ તેણે પોતાનો અનુભવ શેર કરતા કહ્યું કે, આ સાડી લગભગ 8.25 મીટર લાંબી છે, જે સામાન્ય ભારતીય સાડીઓથી ઘણી લાંબી છે. જણાવી દઈએ કે, નૌવારી સાડી મહારાષ્ટ્રમાં ખાસ પ્રકારને પહેરાતી સાડી છે. તેણે કહ્યું કે, ‘સાડી પહેરવી, તેના ઉપર પેરાશૂટ પહેરવું, સેફ્ટી ગિયર, કોમ્યુનિકેશન ટૂલ્સ, ચશ્મા, જૂતા વગેરે પહેરવાથી સ્કાઈ ડાઈવિંગ ઘણું પડકારજનક બની ગયું.’